തിലകന്, ഇന്നസെന്റ്, നെടുമുടി ആര് വേണം? ഒന്ന് ഇളകി ചെയ്യാന് പറ്റിയ വേഷം എത്രനാളുകള്ക്ക് ശേഷമാണ് കിട്ടുന്നത് എന്നായിരുന്നു അദ്ദേഹത്തിന്റെ ആദ്യ പ്രതികരണം, ഇഷ്ടം പിറന്ന വഴി അച്ഛന് മകന് സ്നേഹത്തിന്റേയും പ്രായമില്ലാത്ത പ്രണയത്തിന്റേയും കഥ പറഞ്ഞ ചിത്രമായിരുന്നു 2001ല് പുറത്തിറങ്ങിയ ഇഷ്ടം. ദിലീപ്നെടുമുടി വേണു അച്ഛന് മകന് കോമ്ബിനേഷന് മലയാള സിനിമയ്ക്ക് സമ്മാനിച്ചത് വന്വിജയമായിരുന്നു. ഇപ്പോഴും ടെലിവിഷന് റേറ്റിങ് മികച്ച നില്ക്കുന്നു ഈ ചിത്രം. പലയാവര്ത്തി കണ്ടാലും മടുക്കാത്ത സിനിമകളില് ഒന്ന്. ചിത്രത്തിന്റെ തിരക്കഥാകൃത്ത് കലവൂര് രവികുമാര് വേണുവിനെ കുറിച്ചുള്ള ഓര്മകള് പങ്കുവയ്ക്കുന്നു. ഇഷ്ടം എന്ന സിനിമയുടെ കഥ ആദ്യം കേള്ക്കുന്ന വ്യക്തി നെടുമുടി വേണുവാണ്. അതിന് ശേഷമാണ് ദിലീപിനോട് കഥ പറയുന്നത്. കുട്ടികൃഷ്ണമേനോന് എന്ന കഥാപാത്രം ആര് ചെയ്യണം എന്ന ചോദ്യം ഞങ്ങള്ക്ക് ഇടയില് ഉണ്ടായിരുന്നു. മൂന്നുപേരുകളായിരുന്നു മനസില്. തിലകന്, ഇന്നസെന്റ്, നെടുമുടി വേണു. അച്ഛന്റെ പ്രണയം വരുന്ന സീനുകള് കൂടി ആലോചിച്ചപ്പോള് ആ വേഷം വേണുവിന്റെ കയ്യില് ഭദ്രമായിരിക്കും എന്ന് തോന്നി. കഥ പറഞ്ഞപ്പോള് അദ്ദേഹത്തിനും വലിയ സന്തോഷം. ഒന്ന് ഇളകി ചെയ്യാന് പറ്റിയ വേഷം എത്രനാളുകള്ക്ക് ശേഷമാണ് കിട്ടുന്നത് എന്നായിരുന്നു അദ്ദേഹത്തിന്റെ ആദ്യ പ്രതികരണം. പിന്നീട് സിബിയും നിര്മാതാവ് ഡേവിഡും ഞാനും പങ്കെടുക്കുന്ന ചര്ച്ചകളിലെല്ലാം അദ്ദേഹത്തിന്റെ സാന്നിധ്യവും ഉണ്ടാകും. ഓരോ അഭിപ്രായങ്ങള് നിര്ദേശങ്ങള് അങ്ങനെ ഇഷ്ടം സിനിമ പൂര്ത്തിയാകുന്നത് വരെ അദ്ദേഹം ആസ്വദിച്ച് ഒപ്പമുണ്ടായിരുന്നു. പ്രണയ രംഗങ്ങള്, പാട്ടുകള്.. അതിലെല്ലാം അദ്ദേഹത്തിന്റെ ഒരു ടച്ച് െകാണ്ടുവരാന് ശ്രമിക്കുമായിരുന്നു. അത്രമാത്രം ആഗ്രഹിച്ച ഒരു വേഷമായിരുന്നു അത്. ആ സിനിമ വലിയ വിജയമാവുകയും ചെയ്തു. രവികുമാര് പറയുന്നു.